התרסקות המטוס של נבחרת זמביה בכדורגל

התרסקות המטוס של נבחרת זמביה בכדורגל קרתה בערב 27 באפריל 1993, ובמהלכה התרסק מטוס תובלה מסוג DHC-5 באפלו של חיל האוויר הזמבי לתוך האוקיינוס האטלנטי זמן קצר לאחר המראתו מליברוויל שבגבון. על המטוס היו רוב שחקני נבחרת זמביה בכדורגל וצוות הנבחרת, שטסו למשחק נגד נבחרת סנגל בדקר שבסנגל במסגרת מוקדמות מונדיאל 1994. כל 25 נוסעי המטוס וחמשת אנשי צוות המטוס נספו. החקירה הרשמית מצאה כי הטייס כיבה מנוע שגוי בעקבות שריפת מנוע. כמו כן, החקירה מצאה כי גורמים נוספים להתרסקות היו עייפותו של הטייס ומכשיר פגום במטוס. חיל האוויר הזמבי ביצע את הטיסה במיוחד עבור נבחרת זמביה בכדורגל. במהלך הטיסה היו אמורות להיות שלוש תחנות תדלוק: הראשונה בברזוויל שברפובליקה של קונגו, השנייה בליברוויל שבגבון, והשלישית באביג'אן שבחוף השנהב. בעצירה הראשונה בברזוויל התגלו בעיות במנוע. למרות זאת, החליט צוות המטוס להמשיך בטיסה, ומספר דקות לאחר ההמראה מתחנת התדלוק בליברוויל המנוע השמאלי של המטוס עלה באש וחדל מלתפקד. הטייס, שהטיס את הנבחרת גם ממשחק במאוריציוס נגד נבחרת מאוריציוס בכדורגל יום לפני כן, כיבה בטעות את המנוע הימני של המטוס וגרם למטוס לאבד את האנרגיה שלו במהלך המראתו מנמל התעופה הבינלאומי לאון מ'בה שבליברוויל ולהתרסק לתוך האוקיינוס האטלנטי. דו"ח גבונזי שפורסם בשנת 2003 יחס את מעשיו של הטייס לנורת אזהרה לקויה במחווני המטוס ולעייפותו. המטוס נכנס לשירות בשנת 1975. הוא קורקע למשך חמישה חודשים, מסוף שנת 1992 ועד 21 באפריל 1993. ב-22 באפריל וב-26 באפריל בוצעו בו טיסות ניסוי. לפני היציאה לסנגל, בדיקות שנערכו במטוס חשפו מספר ליקויים במנוע, כגון חלקיקי פחמן במסנני השמן, כבלים מנותקים ועקבות התחממות. למרות הליקויים, הטיסה התבצעה כמתוכנן. נבחרת זמביה בכדורגל בעת ההתרסקות הייתה מהנבחרות המבטיחות ביותר בהיסטוריה של נבחרות זמביה בכדורגל. באולימפיאדת סיאול 1988 הם ניצחו את הנבחרת האולימפית של איטליה בתוצאה 4-0, עם שלושער של קלושה בוואליה, שנבחר שנה לאחר מכן לשחקן השנה האפריקאי. עיני הנבחרת נישאו לעבר זכייה בגביע אפריקה לאומות 1994 לאחר שסיימה במקום השלישי בגביע אפריקה לאומות 1990, וכן לעבר הבטחת מקום במונדיאל 1994, גביע העולם הראשון בהיסטוריה של נבחרת זמביה. כל חמשת אנשי הצוות של המטוס ו-25 נוסעיו, שביניהם היו שחקני הנבחרת, מאמן הנבחרת ואנשי צוות נוספים בנבחרת, נספו בתאונה. קפטן הנבחרת, קלושה בוואליה, לא היה על סיפון המטוס מאחר שהיה בהולנד על-מנת להשתתף במשחקה של פ.ס.וו. איינדהובן באותו הזמן, וארגן את הגעתו לסנגל על-מנת לקחת חלק במשחק הנבחרת באופן נפרד. צ'ארלי מוסונדה, ששיחק באותה התקופה בבלגיה עבור קבוצת אנדרלכט, נפצע לפני המשחק ולכן לא היה על סיפון המטוס. ג'ונסון בוואליה ניצל גם הוא מהאסון, מאחר שבאותו הזמן שיחק עבור קבוצת בולה בשווייץ. קמפיין לפרסום חקירת התאונה על-ידי ממשלת גבון נמשך עד לשנות האלפיים. בחודש נובמבר 2003 פורסם דו"ח ראשוני של חקירה שבוצעה על-ידי ממשלת גבון, שטען כי המנוע השמאלי של המטוס עלה באש, וכי בניסיון לשלוט על השריפה הטייס ניסה לכבות את מנוע זה, אך כיבה את המנוע הימני של המטוס בשל נורת אזהרה שגויה. עם זאת, קרובי המשפחה של הקורבנות ממשיכים לדרוש מממשלת זמביה לפרסם דו"ח שמסביר כיצד הורשה המטוס לעזוב את זמביה ומדוע השחקנים הועברו למשחק במטוס צבאי. בחודש מאי 2002 קיבלו משפחות השחקנים שנספו בהתרסקות פיצויים בשווי 4 מיליון דולרים. חברי נבחרת זמביה שנספו בהתרסקות נקברו במה שנודע בשם "אקר הגיבורים", מחוץ לאצטדיון העצמאות בלוסקה. נבחרת חדשה הורכבה במהרה והובלה על-ידי קלושה בוואליה, והתמודדה עם השלמת המשימה הקשה של העפלה למונדיאל 1994, בה כשלה לאחר שסיימה עם נקודה אחת פחות מנבחרת מרוקו, ולאחר מכן עם ההכנות לקראת גביע אפריקה לאומות 1994 שהיה עתיד להיערך מספר חודשים לאחר מכן בתוניסיה. הנבחרת החדשה הציגה סגנון משחק התקפי בגביע אפריקה לאומות 1994, והגיעה עד לגמר הטורניר, בו שיחקה נגד נבחרת ניגריה. נבחרת זמביה עלתה ליתרון בתחילת המחצית הראשונה, אך נבחרת ניגריה השוותה את התוצאה במהירות, והפכה אותה במחצית השנייה. למרות ההפסד, חברי נבחרת זמביה חזרו לארצם כגיבורים לאומיים. בשנת 2012 זכתה נבחרת זמביה בגביע אפריקה לאומות 2012 שנערך בליברוויל, מאות מטרים בלבד מאתר ההתרסקות. הזכייה הוקדשה לנספים בהתרסקות. במשחק הגמר של הטורניר, ניצחה נבחרת זמביה את נבחרת חוף השנהב בתוצאה 8-7 בדו-קרב בעיטות עונשין לאחר תיקו 0-0 בתום 120 דקות. ההתרסקות הייתה נושא הסרט התיעודי הספרדי-זמבי "Eighteam" שיצא בשנת 2015, אותו ביים חואן רודריגס-בריסו. כל 30 האנשים שהיו על סיפון המטוס נספו בהתרסקות. 24 גופות נמצאו, אך היה ניתן לזהות רק 13 מהן. קולונל פנטון מונה (טייס) לוטננט קולונל ויקטור מובנגה (טייס) לוטננט קולונל ג'יימס סצ'יקה (טייס) מייג'ור אדוארד נמבוטה (מהנדס טיסה) קורפורל תומאס סקאלה אפורד צ'באלה (שוער) ג'ון סוקו (מגן) וייטסון צ'אנגווה (מגן) רוברט ואטייאקני (מגן) אסטון מולנגה (מגן) דרבי מקינקה (קשר) מוזס צ'יקוואלאקוואלה (קשר) ויזדום מומבה צ'אנסה (קשר) קלווין "מלאזה" מוטאלה (חלוץ) טימותי אמוויטווה (חלוץ) נומבה אמווילה (קשר) ריצ'רד אמוואנזה (שוער) סמואל צ'ומבה (מגן) מוזס מאסוואה (חלוץ) קנאן סיממבה (חלוץ) גודפרי קנגאווה (קשר) וינטר מומבה (מגן) פטריק "בומבר" בנדה (חלוץ) גודפרי צ'יטלו "אוקר" (מאמן) אלכס צ'ולה (עוזר מאמן) וילסון אמטונגה (רופא) וילסון סקאלה מייקל אמוואפה (יו"ר התאחדות הכדורגל הזמבית) נלסון זימבה (עובד ציבור) ג'וזף בוואליה סלים (עיתונאי) מדיה וקבצים בנושא התרסקות המטוס של נבחרת זמביה בכדורגל בוויקישיתוף "'Faulty plane' killed Zambia team". BBC News. British Broadcasting Corporation. 28 בנובמבר 2003. נבדק ב-17 בדצמבר 2010. {{cite news}}: (עזרה) "ASN Aircraft accident de Havilland Canada DHC-5D Buffalo AF-319 Atlantic Ocean, off Gabon". Aviation Safety Network. Flight Safety Foundation. נבדק ב-19 בדצמבר 2010. {{cite web}}: (עזרה) Montville, Leigh (18 באוקטובר 1993). "Triumph On Sacred Ground". Sports Illustrated. Time Inc. אורכב מ-המקור ב-27 באפריל 2018. נבדק ב-17 בדצמבר 2010. {{cite news}}: (עזרה) "Zambia's remarkable journey makes them winners regardless". fourfourtwo.com (באנגלית). 2012-02-12. "Soccer heroes remembered". Times of Zambia. Ndola, Zambia: Times Printpak Limited. 28 באפריל 2010. נבדק ב-17 בדצמבר 2010. {{cite news}}: (עזרה)(הקישור אינו פעיל, September 2018) Turner, Graham (1993-04-28). "La selección de fútbol de Zambia muere en un accidente aéreo". El País (בספרדית). ISSN 1134-6582. נבדק ב-2021-09-21. Gondwe, Kennedy (28 באפריל 2002). "Air crash families threaten legal action". BBC Sport Online. British Broadcasting Corporation. נבדק ב-17 בדצמבר 2010. {{cite news}}: (עזרה) "Zambian MPs demand air crash report". BBC (באנגלית בריטית). 2002-03-28. נבדק ב-2021-09-20. "The day a nation cried". BBC Sport Online. British Broadcasting Corporation. 24 באפריל 2003. נבדק ב-19 בדצמבר 2010. {{cite news}}: (עזרה) "Gabon crash victims remembered". Zambia National Broadcasting Corporation. אורכב מ-המקור ב-27 ביולי 2011. נבדק ב-17 בדצמבר 2010. {{cite news}}: (עזרה) Duerden, John (23 בינואר 2010). "Football United: Zambia Making New History After Tragic Past". Goal.com. נבדק ב-17 בדצמבר 2010. {{cite news}}: (עזרה) Kapembwa, Jeff (30 באפריל 2010). "Zambian plane disaster report still not out 17 years later". Southern Times. Windhoek, Namibia: NAMZIM Newspapers (Pty) Limited. אורכב מ-המקור ב-16 ביולי 2011. נבדק ב-17 בדצמבר 2010. {{cite news}}: (עזרה) Kunda, Robinson (27 באפריל 2010). "Red tape delays Gabon report". Zambia Daily Mail. נבדק ב-19 בדצמבר 2010. {{cite news}}: (עזרה)(הקישור אינו פעיל, September 2018) "$4m for Zambian air crash families". BBC Sport Online. British Broadcasting Corporation. 13 במאי 2002. נבדק ב-17 בדצמבר 2010. {{cite news}}: (עזרה) Mungazi, Farayi (24 בינואר 2010). "Zambia's Kalusha Bwalya relives 1994 Nations Cup final". BBC Sport Online. British Broadcasting Corporation. נבדק ב-22 בדצמבר 2010. {{cite news}}: (עזרה) Aleksander Losnegård (2016-07-28). "How Zambia restored their fortunes a year after the fatal plane crash of 1993". These Football Times (באנגלית בריטית). נבדק ב-2021-09-20. "Tragedy spurs fairytale story for Zambia". FIFA.com (באנגלית). 27 באפריל 2018. נבדק ב-2021-09-21. {{cite web}}: (עזרה) Djazmi, Mani (10 בפברואר 2012). "Zambian footballers remember a lost generation of players". BBC Sport (באנגלית בריטית). נבדק ב-2021-09-21. {{cite news}}: (עזרה) "Today marks 19th Anniversary of Gabon Air disaster". Lusaka Times. 27 באפריל 2012. נבדק ב-25 באפריל 2013. {{cite news}}: (עזרה)